বর্ধমান: পথ দুর্ঘটনায় মৃত্যু হল এক ব্যক্তির। মৃতের নাম বলাই হাজরা (৬০)। বাড়ি বীরভূমের লাভপুর থানার জামনা গ্রামে। পুলিশ সূত্রে জানা গিয়েছে, বৃহস্পতিবার তিনি মুর্শিদাবাদের বড়ঞা থানার সিঁদুরপুর গ্রাম থেকে অটোতে বাড়ি ফিরছিলেন। পথে নিয়ন্ত্রণ হারিয়ে অটোটি উল্টে গেলে আহত হন বলাই। তাঁকে প্রথমে লাভপুর এবং পরে বর্ধমান মেডিক্যাল কলেজ হাসপাতালে নিয়ে আসা হলে বৃহস্পতিবার রাতে তাঁর মৃত্যু হয়।